Rødstrubet lom har samme størrelse som en ederfugl og kendes ved, at den svømmer med næbbet pegende opad og flyver med en karakteristisk langstrakt profil, med hurtige vingeslag. – Yngledragten er ensfarvet gråbrun og med et dybrødt parti på halsen. I vinterdragten er der kontrast mellem grå overside og hvid underside. Arten kan i øvrigt kendes på sine ravneagtige lyde, og flyvende, på en gåseagtig gakken.